cyanic-selkie/wikianc huggingface dataset:
ซอฟต์เสิร์ฟ
คุณลักษณะ
ซอฟต์เสิร์ฟโดยทั่วไปจะมีไขมันต่ำ (3-6%) กว่าไอศกรีม (10-18%) และมีการผลิตที่อุณหภูมิประมาณ -4 องศาเซลเซียส เมื่อเทียบกับไอศกรีมซึ่งเก็บไว้ในเครื่องทำความเย็นที่ -15 องศาเซลเซียส ไอศกรีมซอฟต์เสิร์ฟจะมีการนำอากาศใส่เข้าไปในขณะที่ปั่นไอศกรีม โดยเรียกว่า "overrun" ซึ่งจะมีสัดส่วนตั้งแต่ 0-60% ของเนื้อไอศกรีม อากาศเป็นตัวแปรหลักในการทำให้รสชาติไอศกรีมชนิดนี้แตกต่างกันออกไป ปริมาณอากาศที่น้อยกว่าจะทำให้มีรสชาติที่เข้มข้นกว่า สีจะเข้มกว่า และอาจจะมีเกล็ดน้ำแข็งบ้างในบางโอกาส ส่วนไอศกรีมที่มีปริมาณอากาศมากกว่า จะเนื้อมีสีขาวกว่าและรสชาติไอศกรีมจะไม่เข้มข้นเท่า ปริมาณอากาศที่เหมาะสมควรอยู่ที่ 33-45% ของปริมาตรไอศกรีม
เพื่อป้องกันการไม่ให้เกิดเกล็ดน้ำแข็ง เครื่องผลิตไอศกรีมจะต้องทำให้ไอศกรีมแข็งตัวเร็วที่สุด โดยปกติแล้วเครื่องผลิตไอศกรีมซอฟต์เสิร์ฟควรจะรักษาอุณหภูมิที่ 3-4 องศาเซลเซียส และเครื่องจะทำงานโดนการปั่นไอศกรีมจากกระบอกผลิต เครื่องผลิตไอศกรีมมีทั้งระบบ Gravity และ Air Pump แต่สำหรับประเทศที่มีอุณหภูมิสูง เช่น ประเทศไทย แม้ว่าเครื่องทำไอศครีมจะมีประสิทธิภาพมาก แต่อัตราการละลายของเนื้อไอศกรีม] จะอยู่ที่ 30 วินาที ถึง 1 นาที เนื่องจากสภาพอากาศมีความร้อนสูง
ส่วนผสม
ส่วนผสมสด - สามารถเก็บรักษาไว้สูงสุด 5-7 วัน แต่ควรระวังเป็นอย่างยิ่งในการจัดเก็บและผสม เนื่องจากหากเกิดการเจือปนและมีอากาศร้อน อาจก่อให้เกิดแบคทีเรีย และสามารถทำให้ท้องเสียได้ง่าย
ส่วนผสมแบบผง - ข้อได้เปรียบคือ สามารถเก็บไว้ได้นาน สะดวก และไม่ต้องการที่เยอะในการเก็บ แต่รสชาติอาจผิดเพี้ยนไปได้เนื่องจากต้องผสมน้ำ ซึ่งน้ำในแต่ละที่จะรสชาติไม่เหมือนกัน และผู้ผสมอาจใส่น้ำเกินหรือขาดได้ หลังจากผสมแล้วควรเก็บไว้ในอุณหภูมิ 1-4 องศาเซลเซียส เพื่อลดการเจริญเติบโตของแบคทีเรียในน้ำและอากาศได้ ไม่ควรใช้น้ำอุ่นในการผสม เนื่องจากแบคทีเรียสามารถเจริญเติบโตได้เร็ว และข้อสำคัญ ผลิตภัณฑ์ควรได้รับมาตรฐานจากองค์การอาหารและยา เนื่องจากนมมีสารเจือปนได้ง่าย และได้มีการลักลอบผลิตสินค้าที่ไม่ได้คุณภาพสู่ตลาด โดยผู้บริโภคไม่ได้ระวัง ผู้ประกอบการอาจโดนฟ้องร้องจากการขายสินค้าที่มีปัญหากับผู้บริโภคได้ ปัจจุบันในประเทศไทยมีทั้งผลิตภัณฑ์นำเข้าจากหลายประเทศ เช่น จีน อิตาลี นิวซีแลนด์ ออสเตรเลีย และสหรัฐอเมริการ และผลิตเองในประเทศไทย
ส่วนผสมแบบน้ำ - ข้อได้เปรียบคือ สามารถเก็บได้นาน รสชาติไม่ผิดเพี้ยน แต่จัดเก็บลำบากกว่าแบบผง เมื่อเปิดภาชนะบรรจุแล้ว ควรทำตามขั้นตอนข้างต้น
อ้างอิง
]
ฮัล วัลเทอร์ส
ฮัล วัลเทอร์ส (Hal Walters) (29 มกราคม ค.ศ. 1892 – ค.ศ. 1940) เป็นนักแสดงชายชาวอังกฤษ แสดงภาพยนตร์ตั้งแต่ปี ค.ศ. 1925 ถึง ค.ศ. 1940
รายชื่อพระราชวังและวังในประเทศไทย
พระราชวังและวัง คือ ที่ประทับของพระมหากษัตริย์ พระมหาอุปราช พระบรมวงศานุวงศ์ตั้งแต่ชั้นหม่อมเจ้าขึ้นไป ส่วนที่อยู่ของหม่อมราชวงศ์และหม่อมหลวงนั้นไม่เรียกว่า "วัง" โดยวังใดจะเรียกว่าพระราชวังได้นั้นจะต้องมีพระบรมราชโองการสถาปนาขึ้นเป็น "พระราชวัง" เท่านั้น โดยในประเทศไทยมีพระราชวังและวัง ดังนี้
แมนเดอร์เลย์
แมนเดอร์เลย์ (Manderlay) เป็นภาพยนตร์ภาคต่อของเรื่อง ด็อกวิลล์ ของลาร์ส ฟอน เทรียร์ เป็นภาพยนตร์เรื่องที่สองในไตรภาคชุด "สหรัฐอเมริกา ดินแดนแห่งโอกาส" (USA - Land of Opportunities)
ภาพยนตร์ถ่ายทำด้วยทีมงานชุดเดียวกับเรื่องด็อกวิลล์ ทั้งผู้กำกับ ผู้อำนวยการสร้าง ผู้กำกับภาพ และตัดต่อ โดยใช้เทคนิคแบบเดียวกัน คือใช้กล้องวิดีโอดิจิตอล ใช้ฉากเรียบง่ายคล้ายละครเวที อุปกรณ์ประกอบฉากอยู่ในโรงถ่ายโล่ง โดยตีเส้นที่พื้นและมีตัวหนังสือกำกับ เช่นเดียวกับในภาคแรก    ภาพยนตร์ยังแบ่งเป็นหลายๆ องก์ ตามแนวทางส่วนตัวของฟอน เทรียร์ เช่นเดิม  ดนตรีประกอบภาพยนตร์ใช้ดนตรีคลาสสิกจากการประพันธ์ของอันโตนีโอ วีวัลดี โทมาโซ อัลบิโนนี จอร์จ เฟรดริก ฮันเดล จิโอวานนี บัททิสตา เปอร์โกเลซี และเดวิด โบวี
ฟอน เทรียร์ใช้เสียงบรรยายของจอห์น เฮิร์ต เช่นเดิม แต่เปลี่ยนตัวนักแสดงนำในบทเกรซ จากนิโคล คิดแมน เป็นไบรซ์ ดัลลัส ฮาเวิร์ด และบทตัวพ่อ จากเจมส์ คาน เป็นวิลเลม เดโฟ ส่วนนักแสดงอื่น ได้แก่ลอเรน เบคอล โคลเอ เซวิกนี ฌอง-มาร์ก บาร์ และอูโด เคียร์ กลับมารับบทอีกครั้ง แต่เปลี่ยนตัวละครที่เล่นไปจากในภาคก่อน
เนื้อเรื่องในภาพยนตร์ต่อเนื่องจากภาคแรก ในทศวรรษ 1930 หลังจากเมืองด็อกวิลล์ถูกเผาทำลายไป เกรซและพ่อเดินทางไปยังแอละบามา และได้พบกับเมืองเกษตรกรรมเล็กๆ ชื่อ "แมนเดอร์เลย์" เมืองชนบทที่ยังคงมีการใช้แรงงานทาส ถึงแม้จะเป็นเวลากว่า 70 ปีหลังสงครามกลางเมืองอเมริกาแล้วก็ตาม
ในการถ่ายทำภาพยนตร์ ถูกวิพากษ์วิจารณ์ถึงการทารุณกรรมสัตว์ โดยมีการฆ่าและชำแหละลาจริงๆ เพื่อความสมจริง ผลจากฉากนี้ ทำให้นักแสดงคนหนึ่ง คือ จอห์น ซี. รีลลีย์ ขอถอนตัวออกจากภาพยนตร์เรื่องนี้ แต่ในที่สุด ฉากนี้ก็ถูกตัดออกจากการฉายจริง
ดยุกแห่งบูร์บง
ดยุกแห่งบูร์บอง (Duc de Bourbon, Duke of Bourbon) เป็นบรรดาศักดิ์ขุนนางของฝรั่งเศสที่ก่อตั้งเป็นครั้งแรกในครึ่งแรกของคริสต์ศตวรรษที่ 14 สำหรับบุตรชายคนโตของโรเบิร์ต เคานท์แห่งแคลร์มงต์และเบียทริซแห่งเบอร์กันดีผู้เป็นทายาทของลอร์ดแห่งบูร์บอง ในปี ค.ศ. 1416 เมื่อจอห์นแห่งวาลัวส์ ดยุกแห่งบูร์บองเสียชีวิตลง ดยุกแห่งบูร์บองต่อมาก็เป็นดยุกแห่งโอแวร์ญด้วย
แม้ว่าสายดยุกแห่งบูร์บองจะมาสิ้นสุดลงในปี ค.ศ. 1527 แต่ดยุกแห่งบูร์บองก็เป็นต้นตอของราชวงศ์บูร์บองที่กลายมาเป็นพระมหากษัตริย์ฝรั่งเศสและสเปนต่อมา หลังจาก ค.ศ. 1527 ดยุกแห่งบูร์บองก็เป็นบรรดาศักดิ์ที่มอบให้แก่เจ้าชายแห่งคองเด (Princes of Condé) และบุตรชายของพระราชวงศ์ฝรั่งเศส
ท่าอากาศยานภูมิภาคอัฏฏออิฟ
ท่าอากาศยานภูมิภาคอัฏฏออิฟ เป็นสนามบินที่ตั้งอยู่ในประเทศซาอุดีอาระเบีย เป็นสนามบินที่มีเที่ยวบินระหว่างประเทศ สนามบินตั้งอยู่ 30 กิโลเมตรไปทางทิศตะวันออกของอัฏฏออิฟ และ 70 กิโลเมตรจากมักกะฮ์ สนามบินนี้ถือว่าเป็นสนาบินที่มีความสำคัญต่อประวัติศาสตร์การบินในประเทศซาอุดีอาระเบียเนื่องจากเป็นสนามบินที่เครื่องบินลงจอดของสมเด็จพระราชาธิบดีอับดุลอะซีซ อิบน์ ซะอูด กษัตริย์องค์แรกของซาอุดีอาระเบีย ใน พ.ศ. 2552 GACA หน่วยงานการดูแลเที่ยวบินระหว่างประเทศอนุญาติให้เที่ยวบินระหว่างประเทศเปิดบริการได้ ทำให้สามารถลดผู้โดยสารจากสนามบินหลัก 3 แห่ง
หวอ วัน เกียต
หวอ วัน เกียต (Võ Văn Kiệt) เกียตเป็นประธานสภารัฐมนตรีแห่งเวียดนามในเดือนสิงหาคม พ.ศ. 2534 โดยขึ้นมาแทนที่โด๋ เหมื่อยที่ขึ้นไปเป็นเลขาธิการทั่วไปของพรรค เกียตเกิดเมื่อ 23 พฤศจิกายน พ.ศ. 2465 ที่เกิ่นเทอในครอบครัวชนชั้นกลาง เขาเข้าร่วมกับกลุ่มปฏิวัติตั้งแต่ พ.ศ. 2483 โดยทำงานในภาคใต้ และได้เป็นเลขาธิการคณะกรรมการเมืองไซ่ง่อน เมื่อสงครามยุติ เขายังดำรงตำแหน่งต่อไปในโฮจิมินห์ซิตี แนวนโยบายของเขาคือเน้นเศรษฐกิจที่ปฏิบัติได้จริงและไม่ถือลัทธิคอมมิวนิสต์อย่างเคร่งครัด เขามีส่วนร่วมในการปฏิรูปเศรษฐกิจใน พ.ศ. 2529 เขาได้เป็นนายกรัฐมนตรีเมื่อ 24 กันยายน พ.ศ. 2535 และมุ่งเน้นการพัฒนาเศรษฐกิจและการพัฒนาความสัมพันธ์กับอาเซียน เขาลาออกจากนายกรัฐมนตรีเมื่อ 25 กันยายน พ.ศ. 2540 และลาออกจากคณะกรรมการพรรคในเดือนธันวาคม ปีเดียวกัน เขาเสียชีวิตเมื่อ 11 มิถุนายน พ.ศ. 2551
วาฬบรูด้า
วาฬบรูด้า หรือ วาฬแกลบ (Bryde's whale, Eden's whale; ชื่อวิทยาศาสตร์: Balaenoptera edeni) เป็นวาฬขนาดใหญ่ เป็นสัตว์เลี้ยงลูกด้วยนม จัดอยู่ในวงศ์ Balaenopteridae โดยชื่อ วาฬบรูด้า เป็นการตั้งเพื่อให้เป็นเกียรติ แก่กงสุลชาวนอร์เวย์ ในประเทศแอฟริกาใต้ ที่ชื่อโยฮัน บรูด้า
ลักษณะและการกระจายพันธุ์
มีจุดเด่นที่ครีบหลังที่มีรูปโค้งอยู่ค่อนไปทางด้านปลายหาง แพนหางวางตัวตาม แนวราบ และมีรอยเว้าเข้าตรงกึ่งกลาง ครีบคู่หน้ามีปลายแหลม ซี่บนแผ่นกรองค่อนข้างหยาบ และเป็นสัตว์ที่ใกล้สูญพันธุ์ จึงได้รับการคุ้มครองเป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2562 ห้ามมีการค้าขายวาฬบรูด้าระหว่างประเทศ
วาฬบรูด้าพบกระจายพันธุ์ในท้องทะเลเขตอบอุ่นทั่วโลก ในประเทศไทยพบอาศัยอยู่ในอ่าวไทย สามารถพบได้ในจังหวัดชายทะเลเกือบทุกจังหวัด แต่จะพบบ่อยที่ทะเลบ่อนอก จังหวัดประจวบคีรีขันธ์ ลักษณะลำตัวมีสีเทาดำ รูปร่างค่อนข้างเพรียว มีลายแต้มสีขาวประปรายตรงใต้คางและใต้คอ บางตัวพบมีแถบสีจางบนแผ่นหลัง บางตัวก็มีจุดสีจางทั้งตัวคล้ายสีเทาลายกระสีขาว เวลาอยู่ในทะเลจะสังเกตเห็นสัน 3 สันเด่นชัดด้านบนของปาก ซึ่งจะวางตัวขนานกันจากปลายปากจนถึงตำแหน่งของรูหายใจ ในขณะที่วาฬชนิดอื่น ๆ มีสันตรงกึ่งกลางปากเพียงสันเดียว เวลาผุดขึ้นหายใจเหนือผิวน้ำจะเห็นหัวและน้ำพุที่หายใจออกมาเป็นเวลานานสักครู่ ก่อนจะเห็นครีบหลังตามมา ส่วนหัวมีแนวสันนูน  3 สัน ครีบเล็กและปลายแหลม  มีร่องใต้คาง 40-70 ร่อง จุดเด่นของวาฬบรูด้า คือ ครีบหลังที่มีรูปโค้งอยู่ค่อนไปทางด้านปลายหาง แพนหางวางตัวตามแนวราบ มีรอยเว้าเข้าตรงกึ่งกลาง ครีบคู่หน้ามีปลายแหลม และมีความยาวเป็นร้อยละ 10 ของความยาวลำตัว ใต้ปากล่างมีร่องตามยาวประมาณ 40-70 ร่อง พาดจากใต้ปากจนถึงตำแหน่งสะดือ แผ่นกรองที่ห้อยลงมาจากปากบนมีจำนวน 250-370 แผ่น แผ่นที่ยาวที่สุดยาว 60 เซนติเมตร ซี่บนแผ่นกรองค่อนข้างหยาบ เมื่อโตเต็มที่ลำตัวจะยาว  14-15.5  เมตร  หนัก  20-25  ตัน กินอาหารโดยการกรอง มีซี่กรองคล้ายหวีสีเทา จำนวน 250-370 ซี่ อาหารส่วนใหญ่เป็นแพลงตอน, เคย, ปลาขนาดเล็ก และหมึก
วาฬบรูด้าพบแพร่กระจายอยู่ทั่วโลก โดยเฉพาะในเขตร้อนและเขตกึ่งร้อน ในเขตละติจูด 40 องศาเหนือถึงใต้ ไม่พบการอพยพย้ายถิ่นฐานเป็นระยะทางไกล โดยมากมักพบครั้งละ 1-2 ตัว วัยเจริญพันธุ์ ในช่วงอายุ 9-13 ปี วาฬบรูด้าจะให้ลูกครั้งละ 1 ตัวทุก 2 ปี ตั้งท้องนาน 10-12 เดือน ระยะให้นมน้อยกว่า 12 เดือน ลูกวาฬแรกเกิดจะมีความยาวประมาณ 3-4 เมตร มีอายุยืนได้ถึง 50 ปี เวลาจมตัวดำน้ำจะโผล่หัวเล็กน้อยแล้วทิ้งตัวจมหายไปไม่โผล่ส่วนหางขึ้นมาเหนือน้ำ
วาฬบรูด้าในประเทศไทย
ในเดือนตุลาคม พ.ศ. 2554 ทางกรมทรัพยากรทางทะเลและชายฝั่ง (ทช.) สังกัดกระทรวงทรัพยากรธรรมชาติและสิ่งแวดล้อม เปิดเผยว่า พื้นที่อ่าวไทยพบว่าเป็นแหล่งอาศัยและศึกษาเกี่ยวกับวาฬบรูดาแหล่งใหญ่ที่สุดในทวีปเอเชีย โดยถือว่าเป็นสัตว์ประจำถิ่นอ่าวไทยไปแล้ว เมื่อพบจำนวนประชากร 2-20 ตัว ขนาดที่แตกต่างกันในแต่ละวัน ซึ่งประเมินว่ามีจำนวนประชากรราว 35 ตัว และทำการจำแนกอัตลักษณ์ได้แล้วกว่า 30 ตัว พร้อมกับมีการตั้งชื่อให้ด้วย โดยเมื่อสำรวจพบวาฬ จะมีการจำแนกอัตลักษณ์ของวาฬแต่ละตัวด้วยวิธีการถ่ายภาพ (Photo-ID) ศึกษาตำหนิบริเวณครีบหลังเป็นจุดหลัก และใช้ตำหนิรอง เช่น ตำหนิตามลำตัว หัว ปาก ซี่กรอง และหาง มาประกอบ
ในเดือนกรกฎาคม พ.ศ. 2555 พบฝูงวาฬบรูด้า ในบริเวณที่ห่างจากปากแม่น้ำเจ้าพระยาเพียงแค่ 5 กิโลเมตรเท่านั้น และมีการสำรวจพบมากขึ้น โดยอาหารสำคัญของวาฬฝูงนี้ก็คือ ปลากะตัก และพบด้วยว่าวาฬบรูด้าที่อาศัยอยู่บริเวณอ่าวไทยนี้มีขนาดเล็กกว่าวาฬบรูด้าที่พบที่อื่นทั่วโลก จึงเป็นที่สนใจของนักวิทยาศาสตร์ชาวต่างชาติมาก และสันนิษฐานว่าอาจจะเป็นวาฬชนิดใหม่ ที่กำลังจะมีการตั้งชื่อวิทยาศาสตร์ให้เป็นชนิดใหม่ด้วย
ในเดือนตุลาคม พ.ศ. 2556 พบฝูงวาฬบรูด้าประมาณ 40 ตัว อยู่ใกล้พื้นที่กรุงเทพมหานครมากที่สุด โดยพบหาอาหารกินที่ทะเลบางขุนเทียน และจากการเฝ้าศึกษาพบว่าเป็นสัตว์ประจำถิ่นของอ่าวไทยด้วย
บรอน สโตรว์แมน
ประวัติ
ในรอว์ 24 สิงหาคม 2015 บรอนได้เปิดตัวครั้งแรกในฐานะสมาชิกคนใหม่ของเดอะไวแอ็ตต์แฟมิลีโดยการออกมาเล่นงานโรแมน เรนส์และดีน แอมโบรส WWE draft วันที่ 19 กรกฎาคม 2016 บรอนได้ถูกดราฟท์ไปอยู่ค่ายรอว์ ทำให้ต้องแยกทีมกับไวแอ็ตต์แฟมิลีที่ไปอยู่ค่ายสแมคดาวน์
ในเรสเซิลเมเนีย ครั้งที่ 34บรอนได้คว้าแชมป์รอว์แท็กทีม WWEจากซีซาโรและเชมัสเป็นเข็มขัดแชมป์เส้นแรกโดยจับคู่กับนิโคลัสเด็กวัย 10 ขวบที่เป็นคนดูในสนาม ซึ่งแท้จริงแล้วเป็นลูกชายของกรรมการ จอห์น โคน ก่อนจะสละแชมป์คืนต่อมาเพราะนิโคลัสติดเรียนหนังสือ
บรอนได้เป็นผู้ชนะแมตช์เกรเทสต์ รอยัลรัมเบิล 50 คนครั้งแรกในประวัติศาสตร์พร้อมทั้งคว้าถ้วยรางวัลและเข็มขัดแชมป์ ซึ่งบรอนยังได้ทำสถิติเหวี่ยงคู่ต่อสู้ลงจากเวทีมากที่สุดในแมตช์เดียวถึง 13 คน ทำลายสถิติเดิมของโรแมน เรนส์ที่ทำไว้ 12 คน
ใน TLC 2018 บรอนได้ชนะ GM(ผู้จัดการทั่วไป) ของ Raw แบรอน คอร์บิน ทำให้ได้สิทธิ์ชิงแชมป์ยูนิเวอร์แซลกับเลสเนอร์อีกครั้งในรอยัลรัมเบิล 2019 และทำให้คอร์บินถูกปลดออกจากตำแหน่ง GM แต่บรอนก็ถูกตัดสิทธิ์โดยวินซ์ แม็กแมนจากการที่ไปทำลายรถลีมูซีนของวินซ์ ในเรสเซิลเมเนีย ครั้งที่ 35 บรอนได้เป็นผู้ชนะแบตเทิลรอยัลคว้าถ้วยรางวัล André the Giant Memorial Trophy
ในเดือนสิงหาคม 2019 บรอนได้ค้วาแชมป์รอว์แท็กทีมร่วมกับแชมป์ยูนิเวอร์แซลอย่าง เซท รอลลินส์ และได้ท้าชิงแชมป์ยูนิเวอร์แซลกับรอลลินส์ใน Clash of Champions แต่ก็ยังไม่สามารถคว้ามาได้ ซึ่งก่อนหน้านั้นในคืนเดียวกันทั้งคู่ก็เสียแชมป์แท็กทีมให้ดอล์ฟ ซิกก์เลอร์และรอเบิร์ต รู้ด ก่อนจะไปเปิดศึกกับนักชกมวยไร้พ่ายอย่าง Tyson Fury และได้ถูกดราฟท์ไปอยู่สแมคดาวน์
ในปี 2020 ได้คว้าแชมป์อินเตอร์คอนติเนนทัลจากชินซูเกะ นากามูระเป็นแชมป์เดี่ยวเส้นแรกใน WWE ก่อนเสียแชมป์ให้แซมี เซย์น ในเรสเซิลเมเนีย ครั้งที่ 36สามารถคว้าแชมป์ยูนิเวอร์แซลสมัยแรกได้จากโกลด์เบิร์กทำให้เป็นแชมป์โลกเส้นแรกของบรอน  เสียให้ The Fiend ใน SummerSlam ในปี 2021 ได้เปิดศึกกับเชน แม็กแมนและเอาชนะไปได้ในกติกากรงเหล็กที่เรสเซิลเมเนีย ครั้งที่ 37 ในศึก Backlash 2021 ได้ร่วมชิงแชมป์ WWE แบบสามเส้ากับบ็อบบี แลชลีย์และดรูว์ แม็กอินไทร์โดยแลชลีย์รักษาแชมป์ได้ วันที่ 2 มิถุนายน 2021 ได้ออกจาก WWE
ในเดือนกันยายน 2022 บรอนได้กลับมา WWE อีกครั้ง เปิดศึกกับโอมอสเอาชนะไปได้ใน Crown Jewel 2022 ต่อมาได้จับคู่แทก็กทีมกับริโคเชต์ ในช่วงกลางปี 2023 เขาได้เข้ารับการผ่าตัดที่คอทำให้ต้องพักการปล้ำเป็นเวลานาน
เพ็ญศรี พุ่มชูศรี
เพ็ญศรี พุ่มชูศรี (17 มิถุนายน พ.ศ. 2472—14 พฤษภาคม พ.ศ. 2550) หรือชื่อเดิม ผ่องศรี พุ่มชูศรี รู้จักกันในชื่อเล่น ป้าโจ๊ว เป็นนักร้อง และครูสอนขับร้องเพลงไทยสากล เป็นนักร้องประจำวงดนตรีกรมโฆษณาการ หรือสุนทราภรณ์ ได้รับการคัดเลือกให้ขับร้องเพลงพระราชนิพนธ์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมาตั้งแต่ครั้งแรกที่มีการบันทึกแผ่นเสียง ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (เพลงไทยสากล-ขับร้อง) ประจำปี พ.ศ. 2534
ประวัติ
เพ็ญศรี พุ่มชูศรี เกิดเมื่อวันที่ 17 มิถุนายน พ.ศ. 2472 ที่จังหวัดพิษณุโลกเป็นบุตรีของนายผิว พุ่มชูศรี และนางทรัพย์ นิลสุวรรณ (บางตำราว่า มารดาชื่อ นางจันทร์ พุ่มชูศรี) มีน้องสาวร่วมบิดามารดา 1 คน ชื่อ นางพรรณี พุ่มชูศรี พลรัตน์ เพ็ญศรีมีชื่อเล่นว่า "แอ๊ด" แต่ต่อมาเมื่อมาอยู่กรมโฆษณาการแล้ว ได้เปลี่ยนชื่อเล่นเป็น "โจ๊ว" ตามคำว่า "ฮุดโจ๊ว" ซึ่งแปลว่า พระจีน เนื่องจากเพ็ญศรีชอบใส่ชุดคอกระเบื้องสีเหลืองร้องเพลง ด้วยรูปร่างอ้วนกลม เมื่อ มัณฑนา โมรากุลเห็นจึงเรียกว่า "ฮุดโจ๊ว" แล้วกลายเป็น "โจ๊ว" ในที่สุด
ชีวิตนักร้อง
เพ็ญศรีเริ่มเข้าประกวดร้องเพลงตามงานวัด ตั้งแต่อายุ 8 ปี โดยใช้นามว่า "ผ่องศรี พุ่มชูศรี" เพลงที่ใช้ร้องไม่ทราบชื่อ แต่มีเนื่อท่อนหนึ่งว่า ...เรือน้อยที่ปล่อยลอยไว้... เพ็ญศรีเริ่มต้นฝึกหัดร้องเพลงกับครูศิวะ วรนาฏ (ชิน เนียวกุล) เมื่อปี พ.ศ. 2484 และได้บันทึกแผ่นเสียงเพลง ศิลธรรมทั้งห้า ขณะอายุ 12 ปี โดยเปลี่ยนชื่อเป็น "เด็กหญิงเพ็ญศรี พุ่มชูศรี" และใช้ชื่อนี้ในการขับร้องเพลงเรื่อยมา
จนมาถึงปี พ.ศ. 2485 ซึ่งตอนนั้นเกิดเหตุการณ์น้ำท่วมกรุงเทพฯ เพ็ญศรีพายเรือสวนกับครูเอื้อ สุนทรสนานซึ่งรู้จักกันอยู่แล้ว ครูเอื้อจึงชักชวนให้มาเป็นนักร้องวงดนตรีกรมโฆษณาการ หรือ วงดนตรีสุนทราภรณ์ เพ็ญศรีจึงเข้าเป็นนักร้องประจำวงดนตรีกรมโฆษณาการซึ่งมี ครูเอื้อ สุนทรสนานเป็นหัวหน้าวงโดยเป็นนักร้องหญิงคนที่6 ต่อจาก(มัณฑนา โมรากุล ,รุจี อุทัยกร ,สุปาณี พุกสมบุญ ,ชวลี ช่วงวิทย์ ,สุภาพ รัศมิทัต) เข้าวงมาไล่เลี่ยกันกับคุณวินัย จุลละบุษปะโดยได้ฝึกเรียนกับครูเวส สุนทรจามรจนชำนาญ และได้บันทึกแผ่นเสียงเป็นจำนวนมากเรื่อยมา
ปี พ.ศ. 2490 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯให้เพ็ญศรีขับร้องเพลงพระราชนิพนธ์เพลง "สายฝน" ซึ่งเพิ่งได้ทรงพระราชนิพนธ์เอาไว้ก่อนหน้านั้นไม่นาน โดยเป็นการร้องสดในรายการบรรเลงดนตรีรายการหนึ่ง หลังจากนั้นในปี พ.ศ. 2491 จึงได้ขับร้องเพลงนี้บันทึกแผ่นเสียง
เพ็ญศรีลาออกจากราชการเมื่อปี พ.ศ. 2495 เพื่อเข้าร่วมงานกับละครคณะชุมนุมศิลปิน ซึ่งเป็นคณะละครเวทีของรพีพร หรือชื่อจริงคือคุณสุวัฒน์ วรดิลก รับหน้าที่ทั้งร้องเพลงประกอบและร่วมแสดง ในเวลาต่อมาได้เกิดความรักกับคุณสุวัฒน์ และสมรสกัน ในช่วงนี้แม้ว่าจะลาออกจากราชการไปแล้ว แต่ก็ได้รับเชิญให้ไปร่วมงานของทางราชการอยู่เสมอ ได้รับเชิญให้ไปขับร้องเพลงพระราชนิพนธ์เพื่อบันทึกแผ่นเสียงอีกหลายครั้ง
เพ็ญศรีได้จัดตั้งโรงเรียนสอนการร้องเพลงเล็ก ๆ ขึ้น ชื่อว่า "ศกุนตลา" เปิดสอนให้แก่บุคคลทั่วไปที่สนใจการขับร้อง ทำให้มีนักร้องใหม่ ๆ ที่มีความสามารถเกิดขึ้นมาหลายคน นอกจากงานสอนร้องเพลงแล้ว เธอยังได้รับเชิญให้ไปร้องเพลงเพื่อช่วยงานการกุศลและสาธารณประโยชน์ต่าง ๆ อย่างสม่ำเสมอตลอดมา อีกทั้งเคยได้รับเลือกให้เป็นประธานชมรมนักร้องแห่งประเทศไทยติดต่อกันถึง 3 สมัย
เมื่อปี พ.ศ. 2534 ได้รับการคัดเลือกจากสำนักงานคณะกรรมการวัฒนธรรมแห่งชาติ ประกาศยกย่องเชิดชูเกียรติให้เป็นศิลปินแห่งชาติ สาขาศิลปะการแสดง (เพลงไทยสากล-ขับร้อง)
เพ็ญศรี พุ่มชูศรี ได้ถึงแก่กรรมลงด้วยอาการหัวใจล้มเหลวและ โรคอัลซไฮเมอร์ รวมไปถึง โรคเบาหวานด้วย เมื่อวันที่ 14 พฤษภาคม พ.ศ. 2550 เวลา 10.00 น. ที่โรงพยาบาลเมืองสมุทร จังหวัดสมุทรปราการในวัย 78 ปี
ผลงานเพลง
เพลงพระราชนิพนธ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่เพ็ญศรีได้บันทึกเสียงไว้ ได้แก่ สายฝน ดวงใจกับความรัก เทวาพาคู่ฝัน มหาจุฬาลงกรณ์ ความฝันอันสูงสุด และอาทิตย์อับแสง เป็นต้น
บทเพลงอื่น ๆ ที่มีชื่อเสียง หงส์เหิร, ศรกามเทพ, ธนูรัก, ฉะอ้อนรัก, ยาใจยาจก, ศกุนตลา, คนจะรักกัน, วิหคเหิรลม, ความรักเจ้าขา, คนึงครวญ, ฝากรัก, โอ้ยอดรัก, พิษสวาท, ลูกไม้ยั่วผู้ชาย, ยิ้มคือความสุข, หนามชีวิต, รำพันสวาท, ดวงใจ, บางปะกง, โพระดก, ราชาเป็นสง่าแห่งแคว้น, คำรำพัน, คำอธิษฐานของดวงดาว, คะนึงครวญ, เล่นกับไฟ, รอยร้าวที่ดวงใจ, ฝนสั่งฟ้า, หงษ์ทอง, ฝากอาลัย, แสงเดือนเตือนรัก, สัญญาที่เธอลืม, หาดสงขลา, เดือนหงายใจเศร้า, เดือนดวงเด่น, รำพึงถึงคู่, ม่านไทรย้อย, อ้อมอกสรวง, ไฟรัก, เริงระลม, สายหยุด, ดอกโศก เป็นต้น
ใต้ร่มมลุลี(คู่วินัย), มนต์รักนวลจันทร์(คู่สุเทพ), นกเขาคูรัก(คู่ชรินทร์), พ่อแง่แม่งอน(คู่ชรินทร์), พรพรหม(คู่เอื้อ), วอนเฉลย(คู่วินัย), เมืองฟ้าเมืองดิน(คู่เอื้อ), ง้อรัก(คู่ชรินทร์), สัญญารัก(คู่ชรินทร์), คู่ชีวัน(คู่สุเทพ), รักคนที่รักเรา(คู่ชรินทร์, ริมธารรัก(คู่สุเทพ), เขมรละออองค์(คู่วินัย) เป็นต้น
เลือกคู่(คู่ชวลี), เย็นเย็น(คู่มัณฑนา), สาวริมธาร(คู่ชวลี,มัณฑนา), สอนรัก(คู่สวลี ผกาพันธุ์), นิมิตสวรรค์(นำหมู่) เป็นต้น
การเสียชีวิต
เพ็ญศรี พุ่มชูศรี ป่วยด้วยโรคอัลไซเมอร์ตั้งแต่ พ.ศ. 2546 ถึง พ.ศ. 2550 แต่สามารถร้องเพลงได้เป็นปกติ เสียชีวิตเมื่อวันที่ 14 พฤษภาคม พ.ศ. 2550 สำหรับศพของเพ็ญศรี พุ่มชูศรี และคุณสุวัฒน์ วรดิลก สามี ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ ในวันที่ 19 กันยายน พ.ศ. 2550 ณ เมรุวัดมกุฏกษัตริยารามราชวรวิหาร กรุงเทพมหานคร
ชะนีมือดำ
ชะนีมือดำ (Agile gibbon, Black-handed gibbon) เป็นชะนีชนิดหนึ่ง มีชื่อวิทยาศาสตร์ว่า Hylobates agilis
จัดเป็นหนึ่งในสี่ชนิดของชะนีที่สามารถพบได้ในประเทศไทย ชะนีมือดำดั้งเดิมเคยถูกจัดให้เป็นชนิดย่อยของชะนีมือขาวหรือชะนีธรรมดา (H. lar) เช่นเดียวกับชะนีมงกุฎ (H. pileatus) แต่เมื่อมีการศึกษาเพิ่มเติมพบว่ามีบางอย่างที่แตกต่างออกไป เช่น เสียงร้องที่เป็นเอกลักษณ์เฉพาะกว่าและการแพร่กระจายพันธุ์ จึงจัดให้เป็นชนิดใหม่
ชะนีมือดำมีลักษณะทั่วไปคล้ายกับชะนีมือขาว โดยสีของลำตัวจะมีทั้งสีเทา, ดำ และสีน้ำตาลแก่ ซึ่งความแตกต่างของสีนี้จะไม่เกี่ยวกับเพศหรือวัยเช่นเดียวกับในชะนีมือขาว โดยที่ตัวใดเกิดเป็นสีใดก็จะเป็นสีนั้นไปตลอด ชะนีมือดำจะแตกต่างจากชะนีมือขาวตรงที่ขนที่มือและเท้าเป็นสีดำ อันเป็นที่มาของชื่อ บริเวณกระหม่อมแบนกว่า และมีขนข้างส่วนหัวยาวกว่า ทำให้เวลาดูทางด้านหน้าส่วนหัวจะเป็นรูปสามเหลี่ยม ในขณะที่ส่วนหัวของชะนีมือขาวจะดูเป็นรูปกลม
มีการแพร่กระจายพันธุ์ในประเทศไทย เฉพาะในป่าดิบภาคใต้ตอนล่างที่ติดกับมาเลเซียเท่านั้น จากนั้นจะพบได้ตลอดทั้งแหลมมลายู จนถึงเกาะสุมาตราและเกาะบอร์เนียว ขณะที่นิเวศวิทยาและพฤติกรรมก็คล้ายคลึงกับชะนีชนิดอื่น ๆ สถานะการอนุรักษ์ในอนุสัญญาไซเตสจัดให้อยู่ในบัญชีหมายเลข 1 (Appendix I) คือ ห้ามค้าขายหรือมีไว้ครอบครองเด็ดขาด เว้นแต่จะเป็นไปเพื่อการศึกษาหรือวิจัยขยายพันธุ์
Capability Maturity Model Integration
Capability Maturity Model Integration (CMMI) เป็น Model สำหรับวัดระดับวุฒิภาวะขององค์กร เหมาะแก่การนำไปใช้งานด้านการปรับปรุงกระบวนการการทำงานในองค์กร โดยเฉพาะอย่างยิ่งองค์กรด้านการพัฒนาซอฟต์แวร์ สร้างโดย Carnegie Mellon University ประเทศสหรัฐอเมริกา เวอร์ชันปัจจุบันคือ 1.3
ภาพรวม
CMMI แบ่งตามประเภทของงานได้ 3 กลุ่มคือ
การประเมินระดับของ CMMI มีอยู่ 5 ระดับ โดยในแต่ละระดับ มีความหมายดังนี้
กระบวนการ
กระบวนการหลัก คือกระบวนการที่ใช้ในทั้ง CMMI-ACQ, CMMI-DEV, CMMI-SVC มีอยู่ทั้งหมด 16 กระบวนการได้แก่ กระบวนการเฉพาะของ CMMI-ACQ
กระบวนการเฉพาะของ CMMI-DEV กระบวนการเฉพาะของ CMMI-SVC
สโมสรฟุตบอลไบเอิร์นมิวนิกในฤดูกาล 2019–20
แมตช์
โปรแกรมบุนเดิสลีกาได้ประกาศเมื่อวันที่ 28 มิถุนายน ค.ศ. 2019.
การลงสนามและการทำประตู
! colspan=16 style=background:#dcdcdc; text-align:center| ผู้รักษาประตู
! colspan=16 style=background:#dcdcdc; text-align:center| กองหลัง
! colspan=16 style=background:#dcdcdc; text-align:center| กองหน้า
พระราชวรวงศ์เธอ กรมหมื่นชาญไชยบวรยศ
นายพันเอก พระราชวรวงศ์เธอ กรมหมื่นชาญไชยบวรยศ (25 กรกฎาคม พ.ศ. 2413 – 29 สิงหาคม พ.ศ. 2463) ประสูติเมื่อวันจันทร์ เดือน 8 แรม 13 ค่ำ ปีมะเมีย โทศก จุลศักราช 1232 ตรงกับวันที่ 25 กรกฎาคม พ.ศ. 2413 พระนามเดิมว่า พระบวรวงศ์เธอ พระองค์เจ้ากาญจโนภาสรัศมี เป็นพระราชโอรสในกรมพระราชวังบวรวิไชยชาญ ประสูติแต่จอมมารดาปริกเล็ก เป็นต้นราชสกุลกาญจนะวิชัย ออกพระนามโดยทั่วไปว่า พระองค์ชายกลาง พระราชวรวงศ์เธอ กรมหมื่นชาญไชยบวรยศ ทรงเริ่มเข้ารับราชการในกรมทหารรักษาพระองค์ จนได้เลื่อนยศเป็น "พันโท ราชองครักษ์ประจำการ" ดำรงตำแหน่ง "ผู้บังคับการกรมทหารราบที่ 2" จากนั้นทรงย้ายไปดำรงตำแหน่ง "ผู้บังคับการกรมทหารราบที่ 14" เมื่อถึงกำหนดได้กลับมารับราชการเป็นราชองครักษ์ประจำการและเลื่อนยศเป็น "นายพันเอก" ต่อมาได้รับโปรดเกล้าฯ ให้เป็นผู้บังคับการกองดับเพลิงสวนดุสิต และในปี พ.ศ. 2452 ทรงพระกรุณาโปรดเกล้าฯ ให้ออกจากตำแหน่งราชองครักษ์ประจำการ เป็นสารวัตรทหารบกบริเวณฝ่ายเหนือ และเจ้ากรมเสบียงทหารบก
ต่อมาในปี พ.ศ. 2451 พระบาทสมเด็จพระจุลจอมเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นชาญไชยบวรยศ เมื่อวันที่ 16 พฤศจิกายน พ.ศ. 2451 พร้อมทั้งพระราชทานเครื่องยศ ประกอบด้วย กากระบอกทองคำ มีถาดรองตราจุฑามณี 1 พระมาลาเส้าสะเทิน เครื่องทองคำลงยา 1 ฉลองพระองค์จีบเจียรบาด พร้อมสำรับ 1 พระแสงญี่ปุ่นฝักก้าไหล่ทอง 1 หีบหมากไม้แดง หุ้มทองคำลงยาตราจุฑามณี 1
นายพันเอก พระราชวรวงศ์เธอ กรมหมื่นชาญไชยบวรยศ สิ้นพระชนม์ในรัชกาลที่ 6 เมื่ออาทิตย์ เดือน 9 ขึ้น 15 ค่ำ ปีมะเมีย โทศก จุลศักราช 1282 ตรงกับวันที่ 29 สิงหาคม พ.ศ. 2463 สิริพระชันษา 51 ปี พระราชทานเพลิง ณ วัดเทพศิรินทราวาสราชวรวิหาร เมื่อวันที่ 18 พฤษภาคม พ.ศ. 2469
พระโอรส-พระธิดา
พระราชวรวงศ์เธอ กรมหมื่นชาญไชยบวรยศ เป็นต้นราชสกุลกาญจนะวิชัย มีพระโอรส-พระธิดา 8 องค์ ได้แก่
เครื่องราชอิสริยาภรณ์
(ชื่อเดิม:ทิพยาภรณ์)
เพลย์เกิร์ล
เพลย์เกิร์ล (PLAYGIRL) เป็นนิตยสารโป๊และไลฟ์สไตล์สำหรับผู้หญิง ออกเป็นรายเดือน ตีพิมพ์ในสหรัฐอเมริกา มีรูปภาพกึ่งเปลือยหรือเปลือยกายของผู้ชาย นิตยสารก่อตั้งในปี 1973 ในช่วงที่มีการเคลื่อนไหวเกี่ยวกับสิทธิสตรีและตอบโต้การออกมาของนิตยสารโป๊อย่างเช่น เพลย์บอย และ เพนท์เฮาส์ ที่มีรูปภาพผู้หญิงเปลือย
ถึงแม้ว่าในการตลาดจะมีกลุ่มเป้าหมายเป็น ผู้หญิงแท้ มิเชล ซิปป์ บ.ก. ก็ยังได้พูดไว้ในปี 2003 ว่า "กลุ่มผู้อ่านที่เป็นเกย์ มีประมาณ30%" และเสริมต่อว่า "นี่เป็นนิตยสารบันเทิงสำหรับผู้หญิง เพราะยังไม่มีนิตยสารใดที่จัดเนื้อหาของผู้หญิงอย่างนี้ แต่เราก็รักกลุ่มผู้อ่านที่เป็นเกย์เช่นกัน" ในปี 2003 มาร์ก กราฟฟ์ ประธานของ Trans Digital Media ผู้จัดการแบรนด์ของ เพลย์เกิร์ลทีวี กล่าวว่า 50% ของผู้อ่านเพลย์เกิร์ลเป็นผู้อ่านเกย์ผู้ชาย
ประวัติของนิตยสาร เพลย์เกิร์ล นี่คือนิตยสารที่ถ่ายภาพเปลือยผู้ชาย ยกเว้นในฉบับแรก ๆ ในปี 1973 ที่ไม่มีภาพเปลือย โดยทั่วไปแล้วนิตยสาร เพลย์เกิร์ล ในช่วงหลัง ๆ จะมีถ่ายภาพอวัยวะเพศชายแข็งตัว และเริ่มมีนายแบบที่ไม่ใช่เชื้อชาติคอเคเชียนมากขึ้น โดยทั่วไปแล้วจะมักมีนายที่ขริบหนังหุ้มปลายอวัยวะเพศแล้ว แต่หลัง ๆ ก็มีผู้ชายที่มีหนังหุ้มปลายองคชาตเพิ่มด้วย
เพลย์เกิร์ล ตีพิมพ์เป็นภาษาอังกฤษ และยังจำหน่ายในประเทศที่ไม่ได้ใช้ภาษาอังกฤษ อย่าง เยอรมนี (1978-1980 และ 1989-2003), ฝรั่งเศส (1978), ออสเตรเลีย (1985-88, และใน Interlude ในปี 1991), เนเธอร์แลนด์ (1987-88), ประเทศอังกฤษ (1992-93), แอฟริกาใต้ (1995), บราซิลและรัสเซีย (2004-?), และในฉบับภาษาสเปน (1992-93)
อ้างอิง
__INDEX__ __NEWSECTIONLINK__
การวางแผนด้วยสถานการณ์
การวางแผนด้วยสถานการณ์ (scenario planning) เป็นวิธีหนึ่งของการมองอนาคต สถานการณ์นั้นสร้างขึ้นมาโดยอาศัยโครงเรื่อง (plot) ที่มาจากแนวโน้ม (trends) ที่เห็นอยู่ในปัจจุบันและความไม่แน่นอน (uncertainties) ที่อาจเกิดขึ้นได้ในอนาคต สถานการณ์จึงมีได้หลายสถานการณ์ขึ้นอยู่กับชุดแนวโน้มและความไม่แน่นอนที่เลือกมาประกอบกันเป็นโครงเรื่อง เราจะเลือกโครงเรื่องที่แตกต่างกันและครอบคลุมเหตุการณ์ที่อาจเกิดขึ้นได้ในอนาคตให้มากที่สุดโดยทั่วไปประมาณ 3-4 โครงเรื่อง ดังนั้น สถานการณ์คือ ภาพรวมเหตุการณ์ในอนาคตที่เป็นจริงได้ (plausible) และเกี่ยวข้องกับประเด็นที่อยู่ในความสนใจ (relevant) แต่ละภาพจะเป็นการดำเนินเรื่องเล่าที่ไม่มีการขัดแย้งภายใน และมีทั้งเหตุการณ์ที่พึงประสงค์และไม่พึงประสงค์ กระบวนการสร้างสถานการณ์จะกระตุ้นจินตนาการและความคิดสร้างสรรค์ ทำให้กล้าคิดนอกกรอบปัจจุบัน กล้าหาวิธีการใหม่ในการแก้ไขปัญหาเดิม การสร้างสถานการณ์เป็นการซักซ้อมอนาคตให้เข้าใจถึงผลการปฏิสัมพันธ์ระหว่างแรงผลักดันต่างๆ ซึ่งอาจเสริมกันหรือหักล้างกัน ซึ่งอาจชักนำให้เกิดการตัดสินในในประเด็นที่คั่งค้างอยู่ในใจมานาน และทำให้สามารถวางแผนกลยุทธ์ที่รอบคอบกว่าเดิม
สิ่งที่จะต้องเน้นคือ การเขียนสถานการณ์มิใช่เป็นการทำนายอนาคต (forecasting) สถานการณ์ที่ดีจึงมิได้อยู่ที่ว่าจะสามารถบรรยายอนาคตได้ถูกต้องเพียงใด แต่อยู่ที่ว่าจะสามารถชักนำให้เกิดการตัดสินใจที่ดีกว่าเดิมหรือไม่ การเขียนสถานการณ์มีสมมติฐานว่าอนาคตเป็นสิ่งที่ไม่แน่นอน ไม่มีใครทำนายได้ จึงพยายามสร้างสถานการณ์หลายภาพ เพื่อให้ครอบคลุมอนาคตที่เป็นไปได้ให้มากที่สุด อนาคตยิ่งไกลออกไปก็ยิ่งมีความไม่แน่นอนมากขึ้น ดังนั้น การเขียนสถานการณ์จึงเหมาะสำหรับการมองอนาคตระยะกลางและระยะยาว ที่ไม่สามารถใช้การวางแผนเชิงกลยุทธ์โดยทั่วไปได้ เพราะขาดข้อมูลที่มีความชัดเจนพอ รวมทั้งปัญหาที่ซับซ้อนและไม่มีคำตอบที่ถูกต้องเพียงคำตอบเดียว หรือผู้มีส่วนร่วมเป็นเจ้าของ (stakeholders) มีหลากหลายและอาจมีผลประโยชน์ขัดแย้งกัน ในการนี้ การเขียนสถานการณ์ระยะยาวตั้งแต่ 10 ปีขึ้นไป มีข้อดีที่ทำให้ผู้เข้าร่วมระดมความคิดสามารถหยุดคิดถึงผลประโยชน์ส่วนบุคคลในปัจจุบันและกล้าคิดในสิ่งที่ปัจจุบันนี้เป็นไปไม่ได้ เพราะเป็นที่แน่ชัดว่าในอีก 10 ปี ทุกคนจะไม่อยู่ในตำแหน่งเดิม หลายสิ่งจะเปลี่ยนไป ผู้เข้าร่วมระดมความคิดจึงมีอิสระที่จะวางแผนสำหรับคนรุ่นต่อไปได้
ขั้นตอนการเขียนสถานการณ์
การเขียนสถานการณ์มีทั้งหมด 8 ขั้นตอน ดังนี้
ความสำเร็จของการสร้างสถานการณ์
ความสำเร็จของการสร้างสถานการณ์ ที่มักมีผู้กล่าวขานถึงคือกรณีของบริษัทเชลล์ ซึ่งได้ตัดสินใจวาดสถานการณ์ภาวการณ์น้ำมันในตลาดโลก ณ เวลาที่น้ำมันในขณะนั้นมีราคาคงที่ มิได้มีวิกฤตการณ์ใดๆ มาบีบบังคับให้บริษัทจำเป็นต้องเร่งวาดสถานการณ์แต่อย่างใด น้ำมันในตลาดโลกมีราคาคงตัวอยู่ที่ 2 เหรียญสหรัฐต่อบาร์เรลต่อเนื่องมาตั้งแต่สิ้นสุดสงครามโลกครั้งที่สอง ราคาน้ำมันที่ค่อนข้างคงตัวนี้เองที่ทำให้บริษัทน้ำมันรายอื่นๆ มิได้ใส่ใจกับการเตรียมการการรับมือกับความเปลี่ยนแปลงใดเป็นพิเศษ อย่างไรก็ตาม บริษัทเชลล์ได้คิดถึงความเป็นไปได้ที่อาจจะเกิดขึ้นและมีผลกระทบรุนแรงต่อสถานการณ์น้ำมันโลก หากกลุ่มประเทศผู้ค้าน้ำมันรายใหญ่ของโลก (OPEC) มีท่าทีเปลี่ยนแปลง มีความขัดแย้ง หรือในทางตรงกันข้ามอาจรวมหัวกันขึ้นราคาน้ำมันเพื่อบีบลูกค้า กลุ่มพนักงานของบริษัทเชลล์ที่ได้รับมอบหมายให้มองอนาคตได้วาดสถานการณ์ไว้ 2 ภาพ ภาพแรกเป็นภาพเหตุการณ์ราคาน้ำมันคงที่ ธุรกิจซื้อขายน้ำมันดำเนินไปตามปกติ ภาพที่สองเป็นภาพที่ OPEC รวมหัวกันขึ้นราคาน้ำมัน เมื่อเกิดวิกฤตการณ์ราคาน้ำมันในปี ค.ศ. 1973 บริษัทเชลล์สามารถรับมือกับเหตุการณ์ดังกล่าวได้ดี และได้ขยับตัวจากการเป็นบริษัทน้ำมันขนาดใหญ่อันดับ 7 ของโลก ขึ้นมาเป็นอันดับที่ 2 ได้และมีกำไรสูงสุด นอกจากนี้ บริษัทเชลล์ยังได้คาดการณ์การล่มสลายของระบบคอมมิวนิสต์ในรัสเซียและตัดสินใจไม่เข้าไปลงทุนด้านก๊าซธรรมชาติ ทั้งที่บริษัทน้ำมันรายอื่นๆ หลายรายต่างเข้าไปลงทุนกัน เมื่อเหตุการณ์ดังกล่าวเกิดขึ้น บริษัทน้ำมันต่างๆ ต้องเผชิญกับความวุ่นวาย และยังขาดทุนจากการลงทุนในรัสเซียด้วย จะเห็นได้ว่าการมองอนาคตของบริษัทเชลล์ให้ผลที่เป็นประโยชน์ต่อบริษัทมาก
เกรย์ฮาวด์
เกรย์ฮาวด์ (Greyhound) ถิ่นกำเนิดอยู่ที่อังกฤษ การใช้งานคร้งแรก ไล่กวดกระต่ายป่า กำเนิดเมื่อ 3,000 ปีก่อนคริสตกาล ส่วนสูง 69-76 ซม. น้ำหนัก 27-32 กก. นิสัย เป็นมิตร ร่าเริง
สุนัขเกรย์ฮาวนด์ที่ใช้ในการประกวดจะมีขนาดใหญ่กว่าที่ใช้ในการวิ่งแข่ง แต่ทั้งสองชนิดมีลักษณะภายนอกเหมือนกันทุกประการ คือ มีรูปร่างและกล้ามเนื้อได้สัดส่วนช่วยให้วิ่งได้เร็วมาก ช่วงอกลึกทำให้มีความจุของปอดมากขึ้น สีขนอาจมีหลากหลาย บางตัวอาจมีสีขนมากกว่าหนึ่งสี
ประวัติ หลักฐานที่อาจบ่งบอกว่าสุนัขพันธุ์นี้มีต้นกำเนิดในตะวันออกกลางคือ การพบภาพสุนัขที่มีลักษณะคล้ายคลึงกันในสุสานของอียิปต์โบราณซึ่งมีอายุเกือบ 5,000 ปี นอกจากนี้ยังมีบันทึกในยุคแรกของอังกฤษที่ระบุว่ามีการนำสุนัขพันธุ์นี้เข้ามาราว ค.ศ. 900
ข้อสังเกต ไม่ต้องการออกกำลังกายมาก แม้จะเป็นสุนัขที่สุภาพ แต่มักชอบไล่กวดแมวหรือสุนัขขนาดเล็ก ดังนั้นถ้าปล่อยให้วิ่งโดยอิสระ จึงควรสวมตะกร้อปาก
การสร้างมโนภาพสิทธิบัตร
การสร้างมโนภาพสิทธิบัตร (patent visualisation) เป็นวิธีหนึ่งของการมองอนาคต ซึ่งเป็นเทคนิคมองอนาคตระยะใกล้ ใช้ฐานข้อมูลสิทธิบัตรในการระบุเทคโนโลยีใหม่และโอกาสในการประยุกต์ใช้ในสาขาอื่น ๆ เป็นเทคนิคที่ใช้กันแพร่หลายในการวางแผนการคิดค้นนวัตกรรมของบริษัทและการวิเคราะห์บริษัทคู่แข่ง อย่างไรก็ดีการใช้ฐานข้อมูลสิทธิบัตรเพื่อการวิเคราะห์แบบ “การมองอนาคต” ควรกระทำด้วยความระมัดระวังเนื่องจากข้อมูลระดับชาติส่วนมากมักลำเอียงไปทางประเทศเจ้าของสิทธิบัตร จึงไม่สามารถนำมาดำเนินการเปรียบเทียบระหว่างชาติได้อย่างแท้จริง
ประโยชน์ของเทคนิคนี้คือสามารถทำการวิเคราะห์ผ่านฐานข้อมูลออนไลน์เป็นระยะเช่น รายปีโดยใช้แรงงานและค่าใช้จ่ายค่อนข้างต่ำ บริษัทเทคโนโลยีชั้นนำของประเทศเยอรมนีใช้เทคนิคนี้
เชียร์กาลา
เชียร์กาลา (Шерқала/Şerqala) เป็นภูเขาใกล้กับเมืองเชียตเปียในแคว้นมังเฆิสเตา ทางภาคตะวันตกของประเทศคาซัคสถาน ได้รับการพรรณนาว่ามีลักษณะเหมือนถ้วยปือยอลา, เยิร์ต หรือสฟิงซ์ที่มีด้านทิศใต้และทิศตะวันออกสูงชันและมีด้านทิศเหนือสึกกร่อนมากกว่า ชื่อ เชียร์กาลา แผลงมาจากชื่อในภาษาเปอร์เซียคลาสสิกว่า เชร์กัลอา (شیرقلعه) ซึ่งแปลว่า "ป้อมสิงโต" หรือ "ปราสาทสิงโต"
ร่องรอยสถานีคาราวานในสมัยกลาง และป้อมปราการของ Jochi ลูกชายคนโตของเจงกีส ข่าน ยังคงหลงเหลืออยู่ที่ตีนเขาและบนยอดเขาเชียร์กาลาตามลำดับ โดยมีอุโมงค์ที่ขุดเข้าไปถึงในภูเขา มีตำนานท้องถิ่นเล่าว่ากลุ่มผู้รุกรานกลุ่มหนึ่งได้ปิดล้อมเขาลูกนี้หลังจากพิชิตพื้นที่ใกล้เคียงได้ หลังจากล้อมอยู่สี่เดือน กลุ่มผู้รุกรานได้ขุดอุโมงค์จากด้านข้างเข้าไปใต้ภูเขาจนถึงบ่อน้ำของป้อมปราสาทบนเขา ตัดเชือกที่ใช้ตักน้ำออก และบังคับให้กลุ่มผู้ปกป้องป้อมปราสาทยอมจำนน
ดนตรีทดลอง
ดนตรีทดลอง (Experimental music) ในงานเขียนภาษาอังกฤษ มีความหมายถึงรูปแบบการเรียบเรียงดั้งเดิมที่เกิดขึ้นในกลางศตวรรษที่ 20 ในอเมริกาเหนือมีความหมายว่า การประพันธ์ดนตรีในรูปแบบใดรูปแบบหนึ่งที่ได้ผลมาแบบไม่สามารถคาดเดาได้ ทั้งนี้ดนตรีทดลองมีชื่อเสียงอย่างมาก และมีผู้สนับสนุนอันมีอิทธิพลอย่าง จอห์น เคจ ส่วนในความหมายโดยทั่วไปแล้ว คำว่า "ทดลอง" (experimental) ใช้เป็นตัวเชื่อมกับชื่อแนวเพลงที่อธิบายถึงดนตรีในทางเฉพาะที่ดันขอบเขต นิยาม หรืออื่น ๆ ซึ่งเป็นสไตล์ลูกผสมที่แตกต่างอย่างมาก หรือแนวรวมแบบนอกคอก หรือส่วนผสมที่โดดเด่นแตกต่างอย่างเห็นได้ชัด ความโดดเด่นของดนตรีทดลองเด่นชัดขึ้นในปลายคริสต์ทศวรรษ 1950 ที่อธิบายถึงการประพันธ์โดยการควบคุมของคอมพิวเตอร์ ซึ่งในบางครั้งก็จะใช้เรียกว่าดนตรีอิเล็กทรอนิกส์ และ musique concrète
คำว่าดนตรีทดลองนั้น ได้ใช้โดยสื่อมวลชน ที่คำทั่วไปที่หมายถึง การขัดคอกันของดนตรีที่แยกมาจากดนตรีปกติดั้งเดิม
เทคโนโลยีที่สำคัญยิ่ง
เทคโนโลยีที่สำคัญยิ่ง (critical technologies) - เป็นวิธีหนึ่งของการมองอนาคต เทคนิคนี้ขอความร่วมมือจากผู้เชี่ยวชาญกลุ่มเล็กๆ ที่เลือกสรรแล้วเพื่อรวบรวมรายชื่อเทคโนโลยีที่สัมพันธ์กับการพัฒนาเศรษฐกิจของประเทศในอนาคต สหรัฐอเมริกาใช้วิธีการนี้ในการกำหนดเทคโนโลยีที่สำคัญยิ่งสำหรับอุตสาหกรรมและการป้องกันประเทศ
จุดเด่นคือ เป็นเทคนิคที่ค่อนข้างง่ายในเชิงปฏิบัติ แต่ข้อเสียก็คือ ก่อให้เกิดประโยชน์จากกระบวน “การมองอนาคต” เพียงเล็กน้อย เพราะผลที่ได้นั้นเป็นความคิดของคนกลุ่มเดียวและค่อนข้างจะเป็นหัวข้อเทคโนโลยีกว้างๆ ที่ไม่มีประโยชน์ในการพัฒนายุทธศาสตร์ที่ต้องการละเอียดหรือการจัดลำดับความสำคัญมากนัก
โมโนโทน กรุ๊ป
โมโนโทน กรุ๊ป เป็นกลุ่มดนตรีในประเทศไทย ประกอบด้วยสมาชิกหลากหลาย ประมาณ 15 คน
นิรุจน์ สุระเสียง
นิรุจน์ สุระเสียง เกิดเมื่อวันที่ 20 กุมภาพันธ์ พ.ศ. 2522 เป็นอดีตนักฟุตบอลชาวไทย
นิรุจน์ เริ่มอาชีพการเล่นฟุตบอลตั้งแต่ปี พ.ศ. 2542 พร้อมประสบความสำเร็จมากมายในการเล่นที่ ประเทศไทย และ ประเทศเวียดนาม โดยเขาประสบความสำเร็จในการคว้าแชมป์ลีกและแชมป์บอลถ้วยกับสโมสรบีอีซี เทโรศาสน ในไทย และในเวียดนามนั้นเขาได้ประสบความสำเร็จในการคว้าแชมป์ เวียดนามคัพกับ สโมสรฟุตบอลนาวีแบงก์ไซ่ง่อน
นิรุจน์ ได้เป็นหนึ่งในผู้เล่นของ บีอีซี เทโรศาสน ที่นำสโมสรคว้ารองแชมป์ เอเชียนแชมเปียนส์ลีก ในฤดูกาล 2545-2546
นิรุจน์ เคยได้รับตำแหน่งเป็นกัปตันทีมของทีมชาติไทยในนัดที่พบกับทีมชาติญี่ปุ่น ในการแข่งขัน ฟุตบอลโลก 2010 รอบคัดเลือก
นิรุจน์ ประกาศเลิกเล่นฟุตบอลหลังจบไทยพรีเมียร์ ลีก 2557 โดยเขาเล่นให้อาร์มี่ ยูไนเต็ดเป็นสโมสรสุดท้าย ก่อนจะรับหน้าที่เป็นผู้ช่วยผู้ฝึกสอนให้อาร์มี่ฯ
นิรุจน์มีชื่อในภาษาเวียดนามว่า ดอน หว่าน นิรุต
เกียรติประวัติ
ทีมชาติ
เซรินาเบะ
เซรินาเบะ (せり鍋) แปลว่า หม้อไฟผักชีล้อม เป็นอาหารประเภทนาเบโมโนะ ทำโดยใช้ผักชีล้อมเซ็นได ซึ่งเป็นอาหารท้องถิ่นของจังหวัดมิยางิ เริ่มเป็นที่แพร่หลายขึ้นมาในช่วงฟื้นฟูจากแผ่นดินไหวครั้งใหญ่ทางตะวันออกของญี่ปุ่น มักจะรับประทานกันในหมู่คนท้องถิ่นที่นี่ในฤดูหนาว
ภาพรวม
จังหวัดมิยางิผลิตผักชีล้อมมาตั้งแต่สมัยเอโดะ และมีปริมาณการผลิตมากที่สุดในญี่ปุ่น คาดว่าเซรินาเบะซึ่งใช้ผักชีล้อมนั้นเริ่มให้บริการที่อิซากายะในเซ็นไดตั้งแต่ประมาณปี 2004
โดยพื้นฐานแล้วส่วนผสมประกอบด้วยผักชีล้อม เนื้อไก่ และเนื้อเป็ด และบางครั้งอาจเพิ่มส่วนผสม เช่น ต้นหอมขาว รากหญ้าเจ้าชู้ เต้าหู้ และอาบุราอาเงะ มีน้ำซุปดาชิหลากหลายชนิด เช่น น้ำซุปจากกระดูกไก่ที่ปรุงรสด้วยโชยุ มิริง และสาเก รวมถึงปลาโอแถบและคมบุ ผักชีล้อมนั้นยังเป็นที่รู้จักกันดีในฐานะสมุนไพรทั้งเจ็ดแห่งฤดูใบไม้ผลิ
ฮุสวาน่า
ฮุสวาน่า (Husqvarna Motorcycles GmbH) เป็นบริษัทจากประเทศสวีเดนโดยกำเนิด ซึ่งออกแบบ ผลิตและจำหน่ายรถจักรยานยนต์ประเภท Motocross, Enduro, Supermoto และ รถจักรยานยนต์ทั่วไป ปัจจุบันอยู่ภายใต้การครอบครองของ PIERER Mobility Group
ก่อนปี ค.ศ.1987 / พ.ศ.2530
ในปี ค.ศ.1920 / พ.ศ.2463 ฮุสวาน่าได้ผลิตเครื่องยนต์เป็นของตัวเองครั้งแรก โดยเครื่องยนต์เป็นแบบ V-twin 50° มีขนาดความจุ 550 ซีซี 4 จังหวะ ซึ่งมีความคล้ายกับของฮาร์เล่ย์-เดวิดสัน และอินเดียน มอเตอร์ไซเคิล
ในปี ค.ศ.1983 / พ.ศ.2526 ฮุสวาน่าได้กลับมาคิดค้นรถจักรยายยนต์ 500 ซีซี อีกครั้ง โดยเป็นเครื่องยนต์แบบ 4 จังหวะ น้ำหนักเบา ระบายความร้อนด้วยอากาศ ควบคุมง่าย และเปลี่ยนภาพลักษณ์ใหม่ของรถจักรยานยนต์ในวงการทางฝุ่น โดยเป็นความคิดริเริ่มก่อนที่จะเป็นยี่ห้อ Husaberg
หลังปี ค.ศ.1987 / พ.ศ.2530
ช่วงเดือนกรกฎาคม ค.ศ.2007 / พ.ศ.2550 บริษัทฮุสวาน่าได้ถูกซื้อไปโดยบีเอ็มดับเบิลยู จำนวน 93 ล้านยูโร ซึ่งบีเอ็มดับเบิลยูวางแผนว่าจำการตลาดยี่ห้อฮุสวาน่าในฐานะผู้ผลิตรายย่อย ยกเว้นโรงงานที่เมือง Varese บีเอ็มดับเบิลยูต้องการสร้างภาพจำให้ฮุสวาน่าเป็น "บีเอ็มดับเบิลยูเวอร์ชั่นสองล้อ"
ในวันที่ 31 มกราคม ค.ศ.2013 / พ.ศ.2556 บีเอ็มดับเบิลยูได้ประกาศว่า PIERER Mobility Group ได้ซื้อหุ้นของบริษัทฮุสวาน่าโดยไม่เปิดเผยจำนวนเงิน ต่อมากลายเป็นส่วนหนึ่งของเคทีเอ็ม ในวันที่ 7 ตุลาคม พ.ศ.2013 / พ.ศ.2550 ระหว่างนั้นยี่ห้อ Husaberg ได้รวมไปกับฮุสวาน่าและยุติบทบาทลงไป
ปัจจุบัน
ในปี ค.ศ.2015 / พ.ศ.2558 ได้เปิดตัวรถรุ่นต้นแบบ 701 Vitpilen โดยตัวผลิตสำหรับจำหน่ายมาในปี ค.ศ.2018 / พ.ศ.2561
ในปี ค.ศ.2017 / พ.ศ.2560 ฮุสวาน่าได้เปิดรถพิกัดใหม่สำหรับประเภท Enduro โดยใช้เครื่องยนต์ 2 จังหวะ ที่มาพร้อมกับระบบหัวฉีด ซึ่งสามารถผ่านมาตรฐาน Euro 4 ได้
รหัสโมเดลรุ่นต่างๆ
*เฉพาะรุ่นที่ยังจำหน่ายในปัจจุบัน*
Motocross ได้แก่ TC (50/65/85 17-14/85 19-16/125/250), FC (250/350/450)
Enduro ได้แก่ TE (150/250/300), FE (250/350/450/501), EE5
Supermoto ได้แก่ FS (450), Supermoto (701)
Dual-sport ได้แก่ Enduro (701), Norden (901)
การตั้งชื่อรุ่นต่างๆ
ชื่อรุ่นต่างๆ สำหรับรถของฮุสวาน่า จะตั้งให้สอดคล้องกับเครื่องยนต์ (T = 2 จังหวะ, F = 4 จังหวะ, E = ไฟฟ้า) ประเภทรถ (C = Motocross, E = Enduro, X = Cross-country, S = Supermoto) และตามด้วยความจุเครื่องยนต์
401 มาจาก เครื่องยนต์ตระกูล 390 ของเคทีเอ็ม (373 ซีซี)
501 มาจาก เครื่องยนต์ตระกูล 500 ของเคทีเอ็ม (510 ซีซี)
701 มาจาก เครื่องยนต์ตระกูล 690 ของเคทีเอ็ม
901 มาจาก เครื่องยนต์ตระกูล 890 ของเคทีเอ็ม
ความหมายของชื่อรุ่น Vitpilen กับ Svartpilen
Vitpilen โดยคำว่า vit = สีขาว กับ pilen = ลูกศร รวมกันเป็น ลูกศรสีขาว
Svartpilen โดยคำว่า svart = สีดำ/ทมิฬ กับ pilen = ลูกศร รวมกันเป็น ลูกศรสีดำ/ลูกศรทมิฬ
*แปลจากภาษาสวีเดน*
พ.ศ. 2332
พุทธศักราช 2332 ใกล้เคียงกับ
วันถึงแก่กรรม
15 ตุลาคม   พระนางมารี   อองตัวแนต   ทรงสิ้นพระชนม์ด้วยกิโยติน
พระเจ้าวีรวรมัน
พระเจ้าวีรวรมัน (เขมร : វីរៈវរ្ម័ន ,โรมัน : Sri Viravarman) เป็นพระมหากษัตริย์อาณาจักรเจนละ ครองราชย์ พ.ศ.1103-1118
พระราชประวัติ
พระเจ้าศรีวีรวรมัน มาจากราชวงศ์เกาฑิณยะ-จันทรวงศ์ พระองค์ถูกกล่าวถึงในจารึกว่าเป็นพระโอรสในพระเจ้าศรีสารวเภามะ ผู้ก่อตั้งเมืองหลวงเจนลพ ภวปุระ พระองค์เป็นบิดาของพระเจ้ามเหนทรวรมัน
พระสังฆาธิการ
พระสังฆาธิการ
"พระสังฆาธิการ" เป็นคำรวมตำแหน่งพระภิกษุผู้ปกครองคณะสงฆ์ ตามพระราชบัญญัติคณะสงฆ์ พ.ศ.๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่ ๒) พ.ศ.๒๕๓๕ เริ่มใช้มาแต่ พ.ศ.๒๕๐๖ จนถึงปัจจุบัน โดยมีกฎมหาเถรสมาคม ฉบับที่ ๕ (พ.ศ.๒๕๐๖) ว่าด้วยการแต่งตั้งถอดถอนพระสังฆาธิการ กำหนดนามเป็นครั้งแรก โดยเปลี่ยนคำว่า "พระคณาธิการ" มาเป็น "พระสังฆาธิการ" ให้สอดคล้องกับลักษณะการดำเนินกิจการคณะสงฆ์ รวมคำว่า "พระ" "สังฆ" และ "อธิการ" เป็น "พระสังฆาธิการ" แปลตามรูปศัพท์ว่า "พระภิกษุผู้ทำงานโดยสิทธิขาดในทางคณะสงฆ์" "พระภิกษุผู้ทำงานคณะสงฆ์โดยมีอำนาจเต็มตามตำแหน่ง" ซึ่งในแม่บทท่านบัญญัติว่า หมายถึง "พระภิกษุผู้ดำรงตำแหน่งปกครองคณะสงฆ์" มีตำแหน่งดังนี้ เจ้าคณะและเจ้าอาวาสดังกล่าวนี้ เป็นผู้ทำงานคณะสงฆ์อย่างมีอำนาจเต็มตามกฎหมาย และครอบคลุมงานทุกส่วนในเขตปกครองหรือในวัด ส่วนรองเจ้าคณะ รองเจ้าอาวาส และผู้ช่วยเจ้าอาวาส จะมีอำนาจหน้าที่เต็มตามตำแหน่ง ก็เพราะได้รับการมอบหมาย จึงบัญญัตินามว่า "พระสังฆาธิการ" ซึ่งเทียบได้กับข้าราชการของฝ่ายราชอาณาจักร ส่วนเลขานุการเจ้าคณะและเลขานุการรองเจ้าคณะ หาได้เป็นพระสังฆาธิการไม่ เพราะเป็นเพียงผู้ทำการเลขานุการ
ในส่วนภูมิภาค เจ้าคณะตรวจการและเจ้าคณะตรวจการผู้ช่วยภาคต่าง ๆ ก็เพียงทำหน้าที่ควบคุม สั่งการ และแนะนำ ชี้แจง กิจการอันเกี่ยวกับการบริหารการคณะสงฆ์ให้เป็นไปตามพระธรรมวินัย สังฆาณัติ กติกาสงฆ์ กฎองค์การ กฎหมาย ข้อบังคับ และระเบียบ ในชั้นจังหวัดและชั้นอำเภอ ได้แยกหน้าที่บริหารการคณะสงฆ์เป็นองค์การ มีกรรมการสงฆ์ประจำองค์การ โดยเจ้าคณะจังหวัดเป็นประธานคณะกรรมการสงฆ์จังหวัด เจ้าคณะอำเภอเป็นประธานคณะกรรมการสงฆ์อำเภอ แม้ในตอนสุดท้ายแห่งการใช้พระราชบัญญัติดังกล่าว ในชั้นภาค ก็ได้กำหนดให้มีเจ้าคณะตรวจการประจำองค์การดังเช่นชั้นจังหวัดและอำเภอ แต่ยังมิได้แต่งตั้งเจ้าคณะตรวจการประจำองค์การตามที่กำหนดขึ้นใหม่ ก็ถูกยกเลิกเสียในชั้นตำบลและชั้นวัด เจ้าคณะตำบลและเจ้าอาวาส คงรับปฏิบัติหน้าที่งานของทุกองค์การ
คุณสมบัติพระสังฆาธิการ
คุณความดีเฉพาะตัวของผู้จะได้รับแต่งตั้งให้เป็นพระสังฆาธิการก็ดี ของผู้จะดำรงตำแหน่งพระสังฆาธิการต่อไปก็ดี เรียกว่า "คุณสมบัติพระสังฆาธิการ" แยกเป็น ๒ คือ สมประกอบ หรือเป็นโรคเรื้อน หรือเป็นวัณโรคในระยะอันตรายจนเป็นที่น่ารังเกียจ
จริยาพระสังฆาธิการ
จริยาพระสังฆาธิการ หมายถึง ข้อที่พระสังฆาธิการต้องปฏิบัติตาม บัญญัติไว้เพื่อเป็นหลักควบคุมพระสังฆาธิการ โดยมีบทบัญญัติดังนี้ ข้อ ๔๕ พระสังฆาธิการต้องเชื่อฟังและปฏิบัติตามคำสั่งของผู้บังคับบัญชาซึ่งสั่งโดยชอบด้วยอำนาจหน้าที่ ถ้าไม่เห็นพ้องด้วยคำสั่งนั้น ให้เสนอความเห็นทัดทานเป็นลายลักษณ์อักษรภายใน ๑๕ วัน นับแต่วันที่ได้รับทราบคำสั่ง และเมื่อได้ทัดทานดังกล่าวมานั้นแล้ว แต่ผู้สั่งมิได้ถอนหรือแก้คำสั่งนั้น ถ้าคำสั่งนั้นไม่ผิดพระวินัยต้องปฏิบัติตาม แล้วรายงานจนถึงผู้สั่ง ในกรณีที่มีการทัดทานคำสั่งดังกล่าวในวรรคแรก ให้ผู้สั่งรายงานเรื่องทั้งหมดไปยังผู้บังคับบัญชาเหนือตนเพื่อพิจารณาสั่งการ ในการปฏิบัติหน้าที่ ห้ามทำข้ามผู้บังคับบัญชาเหนือตน เว้นแต่จะได้รับอนุญาตพิเศษเป็นครั้งคราว ทั้ง ๘ ข้อนี้ เป็นตัวจริยาอันพระสังฆาธิการต้องปฏิบัติตามโดยเคร่งครัด เพราะละเมิดแล้ว ย่อมได้รับโทษฐานละเมิดจริยา นอกจากจะบัญญัติให้พระสังฆาธิการต้องรับปฏิบัติตามกล่าว คือต้องรักษาจริยาสำหรับตัวเองแล้ว ยังบัญญัติให้ผู้บังคับบัญชาตามลำดับคอยควบคุมและพิจารณาลงโทษในเมื่อผู้ใต้บังคับบัญชาละเมิดจริยา ดังบทบัญญัติข้อ ๕๒ และ ๕๓ ถ้าผู้บังคับบัญชารู้อยู่ว่า ผู้อยู่ในบังคับบัญชาละเมิดจริยา ต้องพิจารณาว่า ความละเมิดของผู้อยู่ในบังคับบัญชานั้น อยู่ในอำนาจที่ตนจะสั่งลงโทษได้หรือไม่ ถ้าอยู่ในอำนาจที่ตนจะสั่งลงโทษได้ ก็ให้สั่งลงโทษ แล้วรายงานไปยังผู้บังคับบัญชาเหนือตน ถ้าเห็นว่าความละเมิดนั้น ควรจะลงโทษหนักกว่าที่ตนมีอำนาจที่จะสั่งลงโทษได้ ก็ให้รายงานผู้บังคับบัญชาเหนือตนขึ้นไป เพื่อพิจารณาสั่งลงโทษตามควร ผู้บังคับบัญชารูปใด ไม่จัดการลงโทษผู้อยู่ในบังคับบัญชาที่ละเมิดจริยาหรือจัดการลงโทษโดยไม่สุจริต ให้ถือว่าผู้บังคับบัญชารูปนั้นละเมิดจริยา
โทษฐานละเมิดจริยาพระสังฆาธิการ
โทษที่พระสังฆาธิการจะพึงได้รับ เพราะละเมิดจริยา มีหนักเบากว่ากันตามความละเมิด ตามความในข้อ ๕๔ ดังนี้ ข้อ ๕๔ พระสังฆาธิการรูปใดประพฤติละเมิดจริยา ต้องได้รับโทษฐานละเมิดจริยาอย่างใดอย่างหนึ่งดังต่อไปนี้ ๔. การถอดถอนจากตำแหน่งหน้าที่ การถอดถอนจากตำแหน่งหน้าที่ ต้องยึดหลักเกณฑ์และวิธีการตามความในข้อ ๕๕ ดังนี้ ข้อ ๕๕ การถอดถอนจากตำแหน่งหน้าที่นั้น จะทำได้ต่อเมื่อพระสังฆาธิการละเมิดจริยาอย่างร้ายแรง แม้ข้อใดข้อหนึ่งดังต่อไปนี้ ในกรณีเช่นนี้ ให้ผู้บังคับบัญชาใกล้ชิดรายงานตามลำดับจนถึงผู้มีอำนาจแต่งตั้ง เมื่อได้สอบสวนและได้ความจริงตามรายงานนั้นแล้ว ให้ผู้มีอำนาจแต่งตั้งถอดถอนจากตำแหน่งหน้าที่ได้
รายชื่อคู่สมรสนายกรัฐมนตรีไทย
คู่สมรสนายกรัฐมนตรีไทย เป็นภรรยาหรือสามีของนายกรัฐมนตรีไทย
คู่สมรสของนายกรัฐมนตรีคนปัจจุบันคือ นราพร จันทร์โอชา
เวย์เฟอร์เรคคอร์ดส
เวย์เฟอร์เรคคอร์ดส (Wayfer Records) เป็นค่ายเพลงในสังกัด วอร์นเนอร์ มิวสิก ไทยแลนด์ ก่อตั้งเมื่อปี พ.ศ. 2559 ก่อตั้งโดย ดาโน่ - ดนัย ธงสินธุศักดิ์ จากค่าย จีนี่เรคอร์ดส ในเครือ จีเอ็มเอ็ม แกรมมี่ โดยมีจุดประสงค์เพื่อปลุกปั้นให้ศิลปินไทยรุ่นใหม่ได้สร้างชื่อเสียงในต่างประเทศ
สมาชิกสภาผู้แทนราษฎรจังหวัดหนองคาย
จังหวัดหนองคาย มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดหนองคายมีสมาชิกสภาผู้แทนราษฎรคนแรก คือ ขุนวรสิษฐ์ดรุณเวทย์ (นารถ อินทุสมิต)
ทาทา อินดิโก
ทาทา อินดิโก (Tata Indigo) เป็นรถยนต์นั่งขนาดเล็กมาก (Subcompact Car) รุ่นแรกของทาทา มอเตอร์ส ผู้ผลิตรถยนต์จากอินเดีย เริ่มผลิตเมื่อปี พ.ศ. 2545 มีตัวถัง 2 แบบคือซีดาน 4 ประตู และสเตชันวากอน 4 ประตู เป็นรถที่ใช้ชิ้นส่วนร่วมกับทาทา อินดิกา (Tata Indica) รถ Subcompact Hatchback ของทาทา มอเตอร์ส ทาทา อินดิโก มีวิวัฒนาการตามช่วงเวลาได้ 2 Generation (รุ่น) ดังนี้
รุ่นที่ 1 (พ.ศ. 2545-ปัจจุบัน)
ทาทา อินดิโก รุ่นที่ 1 เริ่มผลิตเมื่อปี พ.ศ. 2545 จนถึงปัจจุบัน ถือเป็นครั้งแรกที่ทาทา มอเตอร์สผลิตรถในรูปแบบ Sedan 4 ประตูออกมา และมีการผลิตตัวถังสเตชันวากอน 4 ประตูด้วย เครื่องยนต์มีทั้งเบนซินและดีเซล โดยเครื่องยนต์เบนซินจะเป็นเครื่องยนต์ 1.4 ลิตร และเครื่องยนต์ดีเซล 1.4 ลิตร ทั้งแบบเทอร์โบดีเซล อินเตอร์คูลเลอร์เทอร์โบดีเซล และดีคอร์ คอมมอนเรล ระบบเกียร์เป็นเกียร์ธรรมดา 5 สปีด โดยไม่มีเกียร์อัตโนมัติให้เลือก อินดิโกจะมีรุ่นย่อยต่างๆ เช่น Indigo Sedan เป็นอินดิโกแบบซีดาน Indigo Marina เป็นรุ่นสเตชันวากอน Indigo XL เป็นรุ่นฐานล้อยาว และ Indigo CS เป็นรุ่นที่มีความยาวไม่เกิน 4 เมตร เพื่อให้ได้เสียภาษีสรรพสามิตที่ถูกกว่า เนื่องจากในอินเดีย หากรถรุ่นใดยาวไม่เกิน 4 เมตร ก็จะเสียภาษีถูกกว่ารถทั่วไป และเป็นซีดานที่สั้นที่สุดในโลก
รุ่นที่ 2 (พ.ศ. 2552-ปัจจุบัน)
ทาทา อินดิโก รุ่นที่ 2 เริ่มผลิตเมื่อปี พ.ศ. 2552 ใช้ชื่อว่า Indigo Manza เนื่องจากทาทา มอเตอร์สยังขายอินดิโกรุ่นเดิมอยู่ รุ่นนี้มีเฉพาะตัวถังซีดาน 4 ประตู เครื่องยนต์เป็นเครื่องยนต์เบนซิน 1.4 ลิตร และเครื่องยนต์ดีเซล 1.3 ลิตร ระบบเกียร์เป็นเกียร์ธรรมดา 5 สปีด โดยยังไม่มีเกียร์อัตโนมัติให้เลือกแต่อย่างใด และใช้ชิ้นส่วนร่วมกับทาทา อินดิกา (Tata Indica) เช่นเดิม ออกแบบโดยทาทา มอเตอร์สเอง โดยมีรถต้นแบบที่นำมาใช้ในการออกแบบในชื่อ Tata Elegante
วลีพร หวังซื่อกุล
วลีพร หวังซื่อกุล เกิดที่จังหวัดนครสวรรค์ เมื่อปี พ.ศ. 2500 เป็นนักแปล จบชั้นมัธยมศึกษาตอนต้นจากโรงเรียนสตรีนครสวรรค์ มัธยมศึกษาตอนปลายจากโรงเรียนเตรียมอุดมศึกษา และปริญญาตรีจากจุฬาลงกรณ์มหาวิทยาลัย จากคณะอักษรศาสตร์ เมื่อจบปริญญาแล้ว ได้ทำงานเป็นเลขานุการ และทำงานแปลเป็นงานอดิเรก แต่หลังจากนั้นก็ได้ลาออกมาเป็นอาชีพนักแปลอย่างเต็มตัว และได้มีผลงานการแปลผลงานวรรณกรรมชิ้นเอกของโลกอย่าง แฮร์รี่ พอตเตอร์ ในเล่มที่ 3 ที่มีชื่อว่าแฮร์รี่ พอตเตอร์กับนักโทษแห่งอัซคาบัน ซึ่งได้แปลให้กับสำนักพิมพ์นานมีบุ๊คส์ ซึ่งวลีพรก็ได้แปลหนังสือชื่อดังต่างๆ จากประสบการณ์การแปลที่มีมาหลายสิบปี ซึ่งผลงานแปลที่มีชื่อเสียงได้แก่ การแปลหนังสือ แฮร์รี่ พอตเตอร์กับนักโทษแห่งอัซคาบัน,แปลหนังสือชุด แดร็กคิวล่า,แปลหนังสือกำลังใจแห่งชีวิต เป็นต้น
สมเด็จพระราชาธิบดีอับดุลลอฮ์ที่ 2 แห่งจอร์แดน
สมเด็จพระราชาธิบดีอับดุลลอฮ์ที่ 2 บิน อัลฮุซัยน์ (الملك عبد الله الثاني بن الحسين, ʿAbdullāh al-thani bin Al-Husayn, พระราชสมภพ 30 มกราคม พ.ศ. 2505) เป็นพระมหากษัตริย์รัชกาลที่ 4 แห่งจอร์แดน เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 เป็นพระราชโอรสพระองค์ใหญ่ในสมเด็จพระราชาธิบดีฮุซัยน์แห่งจอร์แดน และเจ้าหญิงมูนา อัลฮุซัยน์
พระราชสมภพ
สมเด็จพระราชาธิบดีอับดุลลอฮ์ที่ 2 เสด็จพระราชสมภพเมื่อวันที่ 30 มกราคม พ.ศ. 2505 ณ กรุงอัมมาน เป็นพระราชโอรสพระองค์ใหญ่ในสมเด็จพระราชาธิบดีฮุซัยน์ และเจ้าหญิงมูนา อัลฮุซัยน์ อดีตพระวรราชชายาชาวอังกฤษ (พระนามเดิม แอนทัวเนตต์ เอวริล การ์ดิเนอร์)
พระนาม "อับดุลลอฮ์" นั้น นำมาจากพระปรมาภิไธยของ สมเด็จพระเจ้าอับดุลลอฮ์ที่ 1 พระปัยกา ทรงเป็นลูกหลานรุ่นที่ 41 นบีมุฮัมมัด ในสายฟาฏิมะฮ์ ธิดานบีมุฮัมมัด กับสามีคืออะลี อิบน์ อะบี ฏอลิบ
ในฐานะที่ทรงเป็นพระราชโอรสพระองค์แรกในสมเด็จพระราชาธิบดีฮุซัยน์ พระองค์เป็นองค์รัชทายาทแห่งจอร์แดนภายใต้รัฐธรรมนูญปี พ.ศ. 2495
เนื่องจากความไม่มั่นคงทางการเมือง สมเด็จพระราชาธิบดีฮุซัยน์มีพระราชดำริสถาปนารัชทายาทที่เป็นผู้ใหญ่ขึ้นแทน ดังนั้นพระองค์จึงทรงสถาปนาเจ้าชายฮะซัน พระอนุชาขึ้นเป็นพระรัชทายาทในปีพ.ศ. 2508
การศึกษา
ทรงเริ่มการศึกษาในปีพ.ศ. 2509 ที่วิทยาลัยการศึกษาอิสลามในอัมมาน จากนั้นทรงเข้าศึกษาต่อที่โรงเรียนเซนต์เอ็ดมันด์ในสหราชอาณาจักร พระองค์ทรงเข้าศึกษาต่อระดับมัธยมศึกษาที่โรงเรียนอีเกิลบรุกและเดียร์ฟิลด์ อะคาเดมี่ในสหรัฐอเมริกา
เสด็จขึ้นครองราชย์
เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 อภิเษกสมรสกับรานยา อัลยัสซิน ชาวปาเลสไตน์ มีพระราชโอรส 2 พระองค์ และพระราชธิดา 2 พระองค์
พระราชอิสริยยศ
• ฮิสรอยัลไฮเนส มกุฎราชกุมารแห่งจอร์แดน (30 มกราคม พ.ศ. 2505 – 1 มีนาคม พ.ศ. 2508) ฃ
• ฮิสรอยัลไฮเนส เจ้าชายอับดุลลอฮ์ บิน ฮุซัยน์แห่งจอร์แดน (1 มีนาคม พ.ศ. 2508 – 24 มกราคม พ.ศ. 2542)
• ฮิสรอยัลไฮเนส มกุฎราชกุมารแห่งจอร์แดน ( 24 มกราคม พ.ศ. 2542 – 7 กุมภาพันธ์ พ.ศ. 2542)
• ฮิสมาเจสตี สมเด็จพระราชาธิบดีแห่งจอร์แดน (7 กุมภาพันธ์ พ.ศ. 2542 – ปัจจุบัน)
1962
วัดพระธาตุศรีสองรัก
พระธาตุศรีสองรัก ตั้งอยู่ริมฝั่งแม่น้ำหมัน อำเภอด่านซ้าย จังหวัดเลย สร้างขึ้นสมัยพระเจ้าไชยเชษฐาธิราช เมื่อปี พ.ศ. 2103 เสร็จในปี พ.ศ. 2106
พระธาตุศรีสองรักสร้างขึ้นเพื่อให้เป็นสักขีพยานในการช่วยเหลือซึ่งกันและกันระหว่างกรุงศรีอยุธยา (สมัยสมเด็จพระมหาจักรพรรดิ) กับกรุงศรีสัตนาคนหุต (ปัจจุบันคือเวียงจันทน์ ประเทศลาว)
กษัตริย์ทั้งสองพระองค์ทรงครองราชสมบัติ ตรงกับสมัยที่พม่าเรืองอำนาจ และมีการรุกรานดินแดนต่าง ๆ เพื่อขยายอำนาจ สมเด็จพระมหาจักรพรรดิและพระเจ้าไชยเชษฐาธิราชจึงตกลงรวมกำลัง เพื่อต่อสู้กับพม่า จึงทรงกระทำสัตยาธิษฐานว่าจะไม่ล่วงล้ำดินแดนของกันและกัน และเพื่อเป็นที่ระลึกในการทำไมตรีต่อกัน จึงได้ร่วมกันสร้างพระธาตุศรีสองรักเพื่อเป็นสักขีพยาน ณ กึ่งกลางระหว่างแม่น้ำน่านและแม่น้ำโขง ซึ่งเป็นรอยต่อของทั้งสองราชอาณาจักร
นอกจากนี้ภายในวัดยังมีพระพุทธรูปปางนาคปรก ศิลปะล้านช้างทรงเครื่องอยุธยา หัวนาคปรกสร้างด้วยศิลา องค์พระพุทธรูปสร้างด้วยทองสำริด มีหน้าตักกว้าง 21 นิ้ว สูง 30 นิ้ว
ทุกวันขึ้น 15 เดือน 6 ชาวอำเภอด่านซ้าย หรือ"ลูกผึ้งลูกเทียน" จะร่วมกันจัดงานสมโภชพระธาตุขึ้น โดยจะนำต้นผึ้ง มาถวายพระธาตุถือเป็นประเพณีอันศักดิ์สิทธิ์ที่เกิดขึ้นประจำทุกปี
พระเจ้าชัยวรมันที่ 6
พระเจ้าชัยวรมันที่ 6 (ជ័យវរ្ម័នទី៦; สวรรคต ค.ศ. 1107) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1080–1107 และเป็นกษัตริย์พระองค์แรกของราชวงศ์มหิธรปุระ แห่งเมืองพิมาย พระองค์เสด็จลงไปปราบกบฎและปราบดาภิเษกขึ้นเป็นกษัตริย์ปกครองเขมรในกรุงยโศธรปุระ ซึ่งต่อมาคือเมืองพระนครธม
พระราชประวัติ
พระเจ้าชัยวรมันที่ 6 เป็นกษัตริย์แห่งอาณาจักรพระนคร ต้นกำเนิดของพระองค์เป็นขุนนางชาวเมืองพิมายแห่งที่ราบสูงโคราช ปัจจุบันคือ อำเภอพิมาย จังหวัดนครราชสีมา เมื่อพระเจ้าหรรษวรมันที่ 3 กษัตริย์กรุงยโศธรปุระจากราชวงศ์ก่อน เสด็จสวรรคตในปี ค.ศ.1080 ได้เกิดการแย่งอำนาจกันภายในราชสำนัก พระองค์ทรงลงไปจัดการและปราบปรามคู่แข่งทางการเมืองอยู่หลายปี เมื่อทุกอย่างเรียบร้อยแล้ว พระองค์ได้ทำการปราบดาภิเษกขึ้นเป็นกษัตริย์แห่งกรุงยโสธรปุระ ซึ่งในขณะนั้นมีศูนย์กลางอยู่ที่ปราสาทบาปวน ในยุคของพระองค์จึงถูกนับเป็นศิลปะแบบบาปวนด้วย แต่นักโบราณคดีและประวัติศาสตร์บางส่วนได้แยกศิลปะในยุคของพระองค์ออกเป็นศิลปะพิมาย ซึ่งมีความต่างจากบาปวนเล็กน้อย